Joost Klein

Joost Klein (sündinud 10. novembril 1997 FriisimaalKraak, H. (2019, 19. september). Joost Klein begon op YouTube, schreef een dichtbundel en stond als rapper in Carré en op Lowlands: ‘Het was opeens een ding’. De Volkskrant. https://www.volkskrant.nl/cultuur-media/joost-klein-begon-op-youtube-schreef-een-dichtbundel-en-stond-als-rapper-in-carre-en-op-lowlands-het-was-opeens-een-ding~b01a3499/?referrer=https%3A%2F%2Fet.wikipedia.org%2F Leeuwardenis), tuntud ka kui Joost, on hollandi muusik, räppar, laulja ja endine juutuuber.

Joost tegeleb peamiselt hiphopiga. Tema loomingut on mõjutanud järgmised elektroonilise muusika stiilid: drum and bass, hardstyle ja gabber. Klein on välja andnud kaheksa stuudioalbumit.

Muusik valiti Hollandit esindama 2024. aasta Eurovisioni lauluvõistlusel lauluga "Europapa". Lugu pääses finaali, kuid eemaldati võistluselt.Mölder, M. (2024). Hollandi eurolaulikule sai saatuslikuks intsident naissoost teletöötajaga: ei oleks kohane, kui Hollandi lastaks edasi võistelda. Kroonika. https://kroonika.delfi.ee/artikkel/120292185/hollandi-eurolaulikule-sai-saatuslikuks-intsident-naissoost-teletootajaga-ei-oleks-kohane-kui-hollandi-lastaks-edasi-voisteldaDelfi Meedia. (2024). Hollandi ringhääling avaldas omapoolse nägemuse nende eurolauliku juhtumist: Joost kaameranaist ei puutunud. Kroonika. https://kroonika.delfi.ee/artikkel/120292229/hollandi-ringhaaling-avaldas-omapoolse-nagemise-nende-eurolauliku-juhtumist-joost-kaameranaist-ei-puutunud

 Lapsepõlv 
Joosti vanemad olid Hans ja Ella Klein. Tal on vanem õde ja vend. Joosti lapsepõlv möödus Leeuwardeni lähedal Britsumi külas. Joost oli 12-aastane, kui ta isa vähki suri.Lê van, E. (2023, 24. november). Zijn naam is klein, zijn droom is groot: Joost Klein voor beginners. DeMorgen. https://archive.today/20231125092234/https://www.demorgen.be/tv-cultuur/zijn-naam-is-klein-zijn-droom-is-groot-joost-klein-voor-beginners~b4cdcfb6/ 2011. aastal suri ta ema. Pärast vanemate surma hoolitsesid Joosti eest vanem vend ja õde.Roobol, B. (2024). Het verdrietige verhaal achter de vrolijke nummers van Songfestival-kandidaat Joost Klein. Libelle.https://www.libelle.nl/shownieuws/het-verdrietige-verhaal-achter-de-vrolijke-nummers-van-songfestival-kandidaat-joost-klein~b6a2bce8/?referrer=https%3A%2F%2Fet.wikipedia.org%2F

Joost õppis Stedelijki gümnaasiumis, kuid ei lõpetanud seda. 

2008. aastal lõi Joost YouTube'i kanali EenhoornJoost, hiljem nimetas selle enda nime järgi ümber.Joost Kleini Youtube'i kanal. (2010). https://www.youtube.com/@joostklein1/videos 

 Karjäär 
 2016–2023 
Klein postitas oma YouTube'i kanalile humoorikaid videoid, sh sketše ja minidokumentaale. 2016. aastast, mil ilmus tema EP "Dakloos", on Klein keskendunud muusikale. Tema esimene muusikavideo oli "Bitches",Teenmag. (2021). In de spotlight: Joost Klein. https://teenmag.nl/article/in-de-spotlight-joost-klein/ mis kogus YouTube'is miljon vaatamist. Lühikest aega (2017–2018) oli Klein seotud plaadifirmaga TopNotch, kuid siis asutas enda plaadifirma Albino Records.Emerce. (2017). Miljard views op Top Notch Youtube kanaal. https://www.emerce.nl/wire/miljard-views-top-notch-youtube-kanaal

Klein andis 2017. aasta oktoobris välja mixtape'i "Scandinavian Boy" ning järgmisel aastal singlid "Meeuw" ja "Ome Robert". 3. augustil 2018 avaldas Klein Hollandi räppari Donniega esimese stuudioalbumi "M van Marketing". Albumi reklaamimiseks andsid nad kontserdi "Viraal in Carré" Carré teatris Amsterdamis.Het Parool (2018, 28. juuni). Ja hoor: Donnie & Joost treden op in Carré. https://www.parool.nl/nieuws/ja-hoor-donnie-joost-treden-op-in-carre~b0a0d5aa/?referrer=https://en.wikipedia.org/&referrer=https%3A%2F%2Fet.wikipedia.org%2F

Kleini lühiluuleteos "Albino" ilmus novembris 2018. Klein on maininud, et teost inspireeris kirjutama tema isa, kes oli samuti raamatu avaldanud.Visser, J. (2018, 13. november). Albino: ‘Een roetsjbaanrit door een fucked up brein’. Metro. https://www.metronieuws.nl/entertainment/2018/11/albino-een-roetsjbaanrit-door-een-fucked-up-brein/ Klein korraldas 2019. aastal kontserditurnee "Het gaat niet zo goed", et stuudioalbumit "Albino" reklaamida. Esineti Hollandi kontserdisaalides Paard, De Oosterpoort, Doornroosje ja Paradiso.Podium Info. (2018). Joost negen clubs langs met z'n 'Het gaat niet zo goed' tour. https://www.podiuminfo.nl/news/44615/Joost-negen-clubs-langs-met-zn-Het-gaat-niet-zo-goed-tour/ Järgmisel suvel esines Klein suurtel Beneluxi festivalidel, nagu Pukkelpop, Pinkpop, Lowlands ja Zwarte Cross.

Novembris 2019 ilmus Kleini album "1983", mille pealkiri viitab Kleini vanema venna sünniaastale.Palmans, L. (2019). Joost – 1983 (★★★½): Geld en verdriet, met nonsens en een dikke beat. Dansende Beren. https://www.dansendeberen.be/2019/11/15/joost-1983-%E2%98%85%E2%98%85%E2%98%85%C2%BD-geld-en-verdriet-met-nonsens-en-een-dikke-beat/ Albumi tarbeks tegi Klein koostööd muusikaprodutsentide Mick Speki, Kauwboy ja Tantu Beatsiga. 24. aprillil 2020 andis Klein välja albumi "Joost Klein 7", mis koosneb seitsmest loost. Muu hulgas on albumil lugu tuntud Kanada räppari bbno$ga. Sama aasta 7. augustil andis ta välja singli "Ik wil je", mis on Belgia ansambli De Kreuners samanimelise laulu remiks.MVO. (2020, 8. juuli). Joost Klein brengt versie uit van 'Ik Wil Je' van De Kreuners. HLN. https://www.hln.be/muziek/joost-klein-brengt-versie-uit-van-ik-wil-je-van-de-kreuners~a94d60e3/?referrer=https%3A%2F%2Fet.wikipedia.org%2F

2022. aasta märtsis avaldas Klein koos vene muusiku Ruslan Tushentsoviga loo "Jackass". Laulus avaldab Klein armastust vene naistele.The New Voice of Ukraine. (2024, 10. mai). Dutch Eurovision 2024 representative collaborated with Russian artists after full-scale invasion. https://english.nv.ua/nation/dutch-eurovision-2024-representative-has-joint-songs-with-russians-released-after-february-24-2022-50417092.html 2023. aasta veebruaris avaldas ta loo Peterburist pärit Russian Village Boysiga. Kleini juhtkonna avalduse järgi salvestati "Jackass" enne Venemaa sissetungi Ukrainasse. Klein tegi Russian Village Boysiga koostööd siis, kui ansambel oli pärast sõja algust oma kodumaalt lahkunud. Juhtkond märkis laulu kohta järgmist: "Sellel pole absoluutselt mingit seost Ukrainas toimuvate kohutavate sündmustega ja ühistöö ei poolda Venemaad."NU.ln. (2023). Joost Klein schreef liedje over Rusland ruim voor inval: 'Niet pro-Russisch'. https://www.nu.nl/muziek/6293797/joost-klein-schreef-liedje-over-rusland-ruim-voor-inval-niet-pro-russisch.html?referrer=https%3A%2F%2Fwww.google.com%2F&referrer=https%3A%2F%2Fen.wikipedia.org%2F&referrer=https%3A%2F%2Fet.wikipedia.org%2F

Septembris 2022 ilmus tema kaheksas stuudioalbum "Fryslân", mis on saanud nime Kleini koduprovintsi Friisimaa järgi. Album koosneb 14 laulust, nende seas on ka singlid "Florida 2009", "Wachtmuziek" ja "Papa en mama". Albumi produtseeris Tantu Beats.Joost Kleini album Fryslân. (2022). https://open.spotify.com/album/0EUaEFRUhjmGkIPaEoEGIY?si=dA-g9MBnTtymzd6-r8LO0A&nd=1&dlsi=da837f4aa5b145c1 Laulus "Florida 2009" mõtiskleb Klein oma vanemate surma üle. Ta esitas seda lugu esimest korda 2022. aasta Pinkpopi festivalil.Pisart, T. (2022). Joost Klein: ‘De eerste veertig luisterbeurten moest ik alleen maar huilen’. VPRO. https://3voor12.vpro.nl/artikelen/overzicht/2022/oktober/Joost-Klein-Fryslan-interview.html

 Eurovisioni lauluvõistlus 

Klein esines 2024. aastal Eurovisioni lauluvõistluse teises poolfinaalis, kust pääses finaali. Järgmisel päeval jäi tema pärastlõunane proov viimasel hetkel ära. Hiljem teatati, et Klein tegi neljapäeva õhtul ühele naisoperaatorile ähvardava žesti, sest naine astus üle kokkuleppest, et Joosti ei filmita lava taga. Seejärel esitas naine kaebuse. Kuna kohalik politsei veel uuris juhtumit, ei lubatud Kleinil reede õhtul žürii ette astuda. Selle asemel näidati videokaadreid tema poolfinaali esinemisest. 11. mail teatas EBU, et Klein on võistluselt diskvalifitseeritud, kuigi uurimine polnud veel lõppenud.Lind, M. A. (2024). Õigusekspert: Rootsi võimud disklahvitud Hollandi eurolaulik Joosti tõenäoliselt trellide taha ei saada. Kroonika. https://kroonika.delfi.ee/artikkel/120292388/oigusekspert-rootsi-voimud-disklahvitud-hollandi-eurolaulik-joosti-toenaoliselt-trellide-taha-ei-saada

13. augustil teatas prokurör Fredrik Jonsson, et ta sulges uurimise, sest ei suutnud tõestada, et Joosti tegevus oli suunatud tõsise hirmu tekitamisele või et selles oli sarnast kavatsust.

Diskograafia
Stuudioalbumid
"Dakloos" (2016)
"Scandinavian Boy" (2017)
"M van Marketing" (2018)
"Albino" (2019)
"1983" (2019)
"Joost Klein 7" (2020)
"Albino Sports, Vol. 1" (2021)
"Fryslân" (2022)
"Unity" (2025)

EP
"Europapa: Greatest Hits" (2024)

Singlid
"Ome Robert" (2018)
"Buurman" (2018)
"Midlife Crisis" (2019)
"Joost Klein 2" (2019)
"Mayo, No Fries!" (2020)
"Ham?" (2020)
"Ik wil je" (2020)
"Wachtmuziek" (2022)
"Friesenjung" (2023)
"Droom groot" (2023)
"Europapa" (2024)
"Luchtballon" (2024)
"The Bird Song" (2024)
"TRAFIK!" (2024)
"Filthy Dog" (2024)
"Why Not???" (2025)

 Viited 

Kategooria:Hollandi lauljad
Kategooria:Hollandi esindajad Eurovisiooni lauluvõistlusel
Kategooria:Sündinud 1997